open-index/open-wikipedia-markdown huggingface dataset:
Engbiller (Dascilloidea)

* *[[Engbiller]] (Dascillidae)*
* *[[Rhipiceridae]]*

**Engbiller** (Dascilloidea) er en artsfattig gruppe av biller som har larver som lever i jorden. Biologien er lite kjent, men man antar at larvene til familien engbiller (Dascillidae) spiser røtter mens de til familien Rhipiceridae er parasitter på sangsikader. Engbillene er avlange, men kraftig bygde biller, med lite hode, forholdsvis lange antenner og vanligvis matt overside. Én art, *Dascillus cervinus*, finnes i Norge. Familien Rhipiceridae kan kjennes på hannenes store, fjær- eller vifteformede antenner.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien engbiller (Dascilloidea)
**** Familien engbiller (Dascillidae)
***** *Dascillus cervinus*
**** Familien Rhipiceridae

## Eksterne lenker
*
Sira

**Sira** kan vise til:

* Sira (elv) – ei elv i Agder fylke
* Sira (tettsted) – et tettsted i Flekkefjord kommune i Agder
** Sira stasjon – en jernbanestasjon i tettstedet Sira
* Sira kirke – et tidligere navn på Eresfjord kirke
* Sirat Rasul Allah – et sjangernavn på Muhammedbiografier, også kjent som *Sira*
* Sira (geistlig) – en preste- og kanniktittel fra middelalderen, fremdeles i bruk på Island
* «Sira» (seilbåt) – båten som tidligere Kronprins Olav som vant OL-medalje med
* KNM «Sira» – en minesveiper i Sauda-klassen

## Se også
* Sira-Kvina Kraftselskap
Viborg FF

**Viborg FF** er en fotballklubb fra Viborg, Danmark. Klubben spiller i Superligaen. 

Foreningens fulle navn er *Viborg Fodsports-Forening*, men er bedre kjent som VFF eller ganske enkelt Viborg. Klubben ble stiftet i 1896, og spiller sine hjemmekamper på Viborg stadion, som har plass til 9566 tilskuere. Deres draktfarger er grønn trøye, hvite bukser og hvite strømper.

## Historie
Viborg-Fodsports Forening ble stiftet i 1896, opprinnelig som en klubb for flere forskjellige sportsgrener, blant annet cricket, friidrett og bryting. Fotball kom først for alvor til senere. I 1924 vant Viborg FF «Mesterrækken», som var datidens beste fotballiga i Jylland. Det eksisterte ikke en landsdekkende liga den gang.

Det var først i 1990-årene at klubben gjorde seg bemerket nasjonalt. Inntil da hadde klubben fristet en tilværelse i de lavere divisjoner, bortsett fra to enkeltsesonger i 1. division (den gang den øverste divisjonen) i 1980 og 1989. En vesentlig investering i ungdomsfotballen ga imidlertid «bonus», og i 1993 rykket klubben for første gang opp i Superligaen. Oppholdet i toppdivisjonen varte imidlertid bare én sesong, før man igjen måtte en tur ned i 1. divisjon. Men allerede året etter vendte klubben tilbake til Superligaen, og etter et par opp- og nedrykk rykket klubben endelig opp i 1998 og har vært der siden.

Klubbens beste sesong kom i 1999/2000-sesongen, da klubben vant den danske cupen med 1-0 over AaB i finalen. Dessuten endte klubben på en 4.-plass i serien, klubbens hittil høyeste sluttplassering i Superligaen. I sesongen 2005/2006 var Viborg FF tett på å «kapre» bronsen, men tapte de siste kampene, hvilket resulterte i enda en fjerdeplass.

## Spillerstall
Oppdatert 11. april 2024.

### Utlånte spillere

## Profiler
Selv om klubben ikke har vært i landets øverste divisjon i mer enn ti år, har klubben fostret flere landslagsspillere, deriblant Thomas Frandsen og Steffen Højer. Både Frandsen og Højer er etter opphold i andre klubber vendt tilbake til Viborg. Klubben har også lenge hatt en god vane for å fostre gode målvakter, og de seneste profilene er Arek Onyszko, Jesper Christiansen og  tredjekeeper, John Alvbåge

Blant tidligere profiler kan nevnes Søren Frederiksen og Heine Fernandez, som begge opplevde å bli toppscorere i Superligaen mens de var i klubben. Også Jesper Christiansen og Michael Gravgaard, som begge fikk debút på landslaget i 2005. Michael Gravgaard fikk først sin debút etter at han skiftet klubb fra Viborg FF til FC København. 

## Referanser


## Eksterne lenker
*
Desmond Morris

**Desmond Morris** (født 24. januar 1928 i landsbyen Purton i Storbritannia) er en britisk zoolog, atferdsbiolog (etolog) og sakprosaforfatter. 

Desmond Morris har særlig vært opptatt av menneskers og dyrs oppførsel. Hans måte å studere mennesker som et dyr som ikke er vesensforskjellig fra andre dyr, har vært både kontroversiell og hyllet.  
I 1967 utgav han boka *The Naked Ape*  om hvordan menneskets biologiske natur har formet kulturen i vår tid. Boka kom på norsk under tittelen *Den nakne ape : en zoologisk studie av mennesket som dyreart* i 1970. Oppfølgeren *The human zoo* kom på engelsk i 1969 og på norsk som *Det menneskelige menasjeri* året etter. Begge bøkene fikk stor oppmerksomhet og regnes som tidlige verk innen den menneskelige sosiobiologien og seinere evolusjonspsykologien.

Morris er også kjent for sin abstrakte malerkunst. Helt siden sin første separatutstilling i 1948 har han vært en del av den britiske surrealismen.

## Referanser


## Eksterne lenker
* 
*
Innerstaden

**Innerstaden** er ett av de tre hovedområdene i Stockholm kommune. De to øvrige er Söderort og Västerort. Innerstaden er det mange tenker på når man snakker om «stan» (byen).

Området kjennetegnes av tett bebyggelse og, med enkelte unntak, klassisk kvartalsinndeling og rettlinjede gater. Bydeler som Norra Djurgården og Djurgården er imidlertid også preget av bl.a. større parkområder. I Stockholms bykjerne, i det som kalles *Nedre Norrmalm*, ligger Stockholms administrative og kommersielle sentrum.
 
I Innerstaden bor det ca. 286&nbsp;000 innbyggere (2004).

Innerstaden består av 35,35 km² landareal og 11,81 km² vann. Høyeste punkt er Henriksdalsberget, 57 moh., ved grensen til Nacka kommune. 

## Avgrensning
Innerstaden avgrenses hovedsakelig av vann, nemlig Brunnsviken og Ålkistan (grense mot Solna), Lilla Värtan (grense mot Danderyd og Lidingö) Saltsjön (grense mot Nacka), Årstaviken, Liljeholmsviken og Essingesundet (grense mot Söderort), Essingefjärden og Tranebergssund (grense mot Västerort), samt Ulvsundasjön og Karlbergskanalen (grense mot Solna). Mot Solna har Innerstaden landgrense, som følger kommunegrensen. Siden Innerstaden defineres av de menighetene som inngår i bydelen, hører også bydelen Södra Hammarbyhamnen (med Danviksklippan og Hammarby Sjöstad til Innerstaden, selv om dette ligger utenfor Hammarbyleden.

## Bydeler
Innerstaden består av følgende bydeler:

Innen Södermalm bydelsområde:
* Gamla Stan
* Långholmen
* Reimersholme
* Riddarholmen
* Södermalm 
* Södra Hammarbyhamnen

Innen Kungsholmen bydelsområde:
* Fredhäll
* Kristineberg
* Kungsholmen
* Marieberg
* Lilla Essingen
* Stadshagen
* Stora Essingen

Innen Norrmalms bydelsområde:
* Norrmalm
* Skeppsholmen
* Vasastaden
* Östermalm (liten del)

Innen Östermalms bydelsområde:
* Djurgården
* Hjorthagen
* Ladugårdsgärdet
* Norra Djurgården
* Östermalm
Microstock

**Microstock** er en engelsk betegnelse for kjøp av lisensierte fotografier via Internett til langt lavere priser enn vanlige stockfoto (arkivfoto eller «kjøpebilde»). Microstock er således en billigvariant av tradisjonelle stockfoto fra bildebyråer. Microstock-samlinger kjennetegnes av at de lisensierer billige bilder, også bilder tatt av amatører. Amatører har ellers ikke hatt muligheten til å selge bilder via bildebyråer.

Et antall nettsteder for microstock selger også en rekke andre typer mediafiler, som blant annet vektoriserte tegninger, Flash-animasjoner og video.

## Bakgrunn
Tankegangen bak microstock-fotografering er at med utbredelsen av digitalkameraer og Internett kan alle i realiteten levere gode bilder. Ettersom mengden blir større, kan bildene lisensieres flere ganger uten at de «brukes opp», noe som oppveier for at prisene er veldig lave. Mange fotografer reagerer negativt på de lave prisene og mener at konseptet undergraver andre, profesjonelle fotografer og fotoindustrien.

En del av microstock-byråene baserer betalingen på Micropayment. Kunden betaler bildebyrået en sum penger for retten til å laste ned et avtalt antall bilder. Systemet kan sammenlignes med et kontantkort til mobiltelefonen.

Det koster ingenting å levere bilder til microstock-bildebyråene. Hvert bilde må gjennom en godkjenningsprosess der bildet aksepteres eller refuseres i henhold til det enkelte byråets kriterier.

Pioneren i microstock-fotografi er Bruce Livingstone, som grunnla iStockPhoto. I utgangspunktet delte de ut bilder gratis, men de ble raskt en fenomen på nettet. Til sist ble iStockPhoto solgt til Getty Images i februar 2006 for 50 millioner dollar eller over 300 millioner norske kroner.

Mange andre selskaper har forsøkt å følge etter iStockPhotos forretningsmodell. Shutterstock, Can Stock Photo, Fotolia og Dreamstime er blant iStockphotos konkurrenter. Shutterstock ble børsnotert i USA i 2013. 

I Norge fins Scandinavian Stock Photo og YAY Images.

## Referanser


## Eksterne lenker
* 
### De 4 største microstockbyråene
* Shutterstock
* iStockphoto
* Dreamstime 
* Fotolia

### Microstockbyråer basert i Norge
* Scandinavian StockPhoto
* YAY Images

### Nettverk
* MicrostockGroup
Douglas F4D Skyray

**Douglas F4D Skyray** var et amerikansk, hangarskip-basert jagerfly som ble bygget av Douglas Aircraft Company. Selv om det var i operativ tjeneste i en kort periode og aldri var i kamp, er det likevel kjent for å være det første hangarskip-baserte flyet som erobret verdens absolutte hastighets-rekord. Flyet var også det første jagerflyet i US Navy som var i stand til å komme opp i Mach 1 ved horisontal flygning. Det unike utseende spilte også en rolle for at Skyray er et av de første, jetdrevne jagerfly som folk husker. Kjælenavnet var «*Ford*» etter det engelske «Four» (fire) og «D» i betegnelsen (F4D).

## Historie og utvikling
Flyet hadde for datiden en spektakulær klatreevne og -vinkel og satte en ny klatrerekord. Flyet kunne gå fra stillestående og opp til 50&nbsp;000 fot (15&nbsp;240 m) i løpet av 2 minutter og 36,05 sekunder, mens det fløy oppover i en vinkel av 70 grader.

Flytypen fikk senere den nye betegnelsen **F-6**. Skyrays delta-liknende vingeform var inspirert av Alexander Lippischs arbeid i Tyskland under andre verdenskrig. Skyray var konstruert uten hale og med skarpt bakovervinklede vinger med avrundede vingetipper. De tykke vingerøttene inneholdt luftinntakene for turbojet-motoren. Det fantes drivstofftanker både i vingene og dypt inne i flyskroget. «Slats» var plassert i forkant av vingene for å forbedre løfteevnen under avgang og landing, mens bakkanten av vingene hovedsakelig hadde styrefinner.

Westinghouse J40 var den opprinnelige tiltenkte motoren, men heldigvis tok Douglas det mer konservative utgangspunktet og tok heller i bruk andre motorer. J40 viste seg å ha store problemer og ble etter hvert tatt ut av drift, og Skyray ble istedenfor utstyrt med Pratt & Whitney J57 &ndash; en større og kraftigere motor.

Leveransen av den første produksjonsvarianten begynte ikke før tidlig i 1956, mens US Marine Corps mottok sitt første fly i 1957. Total ble 419 fly av **F4D-1**-varianten produsert.

Skyray var konstruert utelukkende som en avskjæringsjager som skulle operere i stor høyde, og var dårlig egnet til annet bruk. Grunnet nye behov for multirolle-fly ble det siste F4D tatt ut av operativ tjeneste allerede i 1964. Ett eksemplar var i bruk hos NASA fram til 1969.

F5D Skylancer ble konstruert basert på F4D og prototyper ble også bygget. Men programmet ble kansellert siden bruksområdet var for likt det til F8U Crusader. En annen årsak til kanselleringen av F5D var at den amerikanske marinen ville unngå å bli for avhengige av Douglas som produsent, siden Douglas allerede produserte flere andre flytyper for US Navy.

## Varianter
* **XF4D-1** : Prototype.
* **F4D-1** : Enseters jagerfly.

## Ny typebetegnelse
Da det amerikanske militæret laget et felles typebetegnelsesystem for alle forsvarsgrener fikk F4D den nye betegnelsen **F-6A**.

Den gamle betegnelsen, **F4D**, har tidvis blitt forvekslet med **F-4D** som var en variant av F-4 Phantom II.

## Spesifikasjoner (F4D Skyray)

## Eksterne lenker
Söderort

**Söderort** er et av de tre hovedområdene som Stockholm kommune består av. De øvrige er Innerstaden og Västerort.

Söderort har ca. 325&nbsp;000 innbyggere, litt mer enn Malmö.

Söderort består hovedsakelig av det tidligere Brännkyrka sokn som ble slått sammen med Stockholm i 1913. I 1930 ble det også tilført et område fra Nacka, og i 1963 et område fra Huddinge. Fram til 1. januar 1957 tilhørte også Reimersholme Söderort, før den ble overført til Innerstaden.

Söderort omfatter følgende bydelsområder:
* Enskede-Årsta-Vantör
* Farsta
* Hägersten-Liljeholmen
* Skarpnäck
* Skärholmen
* Älvsjö

## Se også
*Globen
*Skogskirkegården
*Södertörn
Ålkistan

**Ålkistan** er området der Brunnsviken møter Värtan, og også navnet på kanalen mellom Brunnsviken og Stora Värtan i Stockholms län. 

Namnet skal komme av at det fantes en fangstanordning, en åleruse, i bekken fra Brunnsviken. 

Kanalen avgrenser Bergshamra i Solna kommune i nord og Norra Djurgården i Stockholm i sør. Den ble sprengt ut i 1863 og åpnet for trafikk i 1865. Kanalen ble anlagt på grunn av den dårlige vannkvaliteten i Brunnsviken pga. avløp og avfall fra byen. 

Like ved Ålkistan finnes det et større boligområde med bl.a. et aldershjem og et lite sentrum. Dette området kalles Sfären.
Stora Värtan

**Stora Värtan** er et sund i Stockholms indre skjærgård. Det ligger mellom Djursholm, Täby, Bogesund og Lidingö, i kommunene Danderyd, Lidingö, Täby, Vaxholm og Österåker.

Sundet er ca. 3 km bredt i øst-vestlig retning og ca. 6 km i nord-sørlig retning. Rundt sundet ligger det mange viker, samt flere øyer, blant andre Tornön, Bastuholmen, Lilla Skraggen, Stora Skraggen, der det ligger et aktivt skipsverft, samt Storholmen, der Stora Värtan går over i Askrikefjärden. Til tross for at øya mangler veiforbindelse, er Storholmen bebodd året rundt. På Råholmen møtes kommunegrensene til Täby, Österåker, Vaxholm og Danderyd.
Sebastian

**Sebastian** er et mannsnavn som betyr *mann fra [[Sivas|Sebastia]]*. Bynavnet er avledet av *sebastós* (gresk: *ærverdig*). Ordet ble brukt av gresktalende tilsvarende den romerske tittelen *[[Augustus (tittel)|Augustus]]*.

## Utbredelse
Navnet er kjent fra 200-tallet gjennom den kristne martyren og helgenen Sebastian (død 287). Navnet ble spredt til Spania og Frankrike i middelalderen. Det ble brukt av kong Sebastian I av Portugal (1554&ndash;1578). I Norge er *Sebastian* kjent fra 1600-tallet, men var uvanlig helt fram til en markert økning i popularitet fra 1980-årene. Navnet hadde en popularitetstopp med 1,2 % i 2005 (generasjon Z).

I Sverige har *Sebastian* vært mest brukt siden 1980-årene.

|}

## Kjente personer med navnet
* Johann Sebastian Bach
* Sebastian Brant
* Sebastian Coe
* Sebastian den hellige
* Sebastian Kehl
* Sebastian Kneipp
* Johan Sebastian Welhaven

### Oppdiktede personer med navnet

* Sebastian Kåk, tyv i filmene om Kamilla og tyven

## Annen bruk av navnet
* *Sebastian* var blant de hundre mest brukte kattenavnene i Norge i 2014.

## Navnedag
Den norske navnedagen er . *Sebastian* har navnedag i flere land, som oftest 20. januar, som er katolsk minnedag for den hellige Sebastian (død ca. 300), en martyr i Roma. Fabian har katolsk minnedag samme dato, og deres festdag var avmerket på den norske primstaven som «Brødremesse» (merket med øks eller to piler i kors), for de ble betraktet som brødre, noe de ikke var.

## Referanser


## Eksterne lenker
*
SkyTeam

**SkyTeam** er verdens nest største luftfartsallianse, etter Star Alliance og foran Oneworld. 

## Medlemmer
SkyTeam har ti fulle medlemmer (om man regner KLM og Air France som separate medlemmer).

De opprinnelige medlemmene var
*Air France
*Delta Air Lines
*Aeroméxico
*Korean Air

Siden har følgende medlemmer blitt tatt opp i alliansen:
*KLM (nå fusjonert med Air France, selv om det drives som eget selskap)
*Czech Airlines
*Aeroflot (suspendert)
*Air Europa
*Alitalia
*China Southern Airlines
*Kenya Airways
*Tarom
*Vietnam Airlines
*China Eastern Airlines – 2011
*Saudia - 29. mai 2012
*Scandinavian Airlines - 1. september 2024

Følgende flyselskaper har gått ut av alliansen:
*Continental Airlines
*Northwest Airlines

## Rutenettverk
Ifølge hjemmesiden har SkyTeam tilsammen 728 destinasjoner i 149 land. Deltakelsen av store amerikanske og europeiske selskap sørger for en omfattende dekning av Europa og Nord-Amerika, og flere av selskapene har mange destinasjoner i Sør-Amerika og Asia også. Noe svakere er rutetilbudet til Australia og Oseania.

## Referanser


## Eksterne lenker
*
Emilio Segrè

**Emilio Gino Segrè** (født 1. februar 1905 i Tivoli, død 22. april 1989) var en italienskfødt amerikansk fysiker. Han ble tildelt Nobelprisen i fysikk i 1959 sammen med Owen Chamberlain for oppdagelsen av antiprotonet. 

## Referanser


## Eksterne lenker
Hjorthagen

**Hjorthagen** er en bydel i Stockholms innerstad. 

Hjorthagen tilhører Östermalm bydelsområde. Den grenser til bydelene Ladugårdsgärdet og 
Norra Djurgården i Stockholm, og på andre siden av Lilla Värtan ligger nabokommunen Lidingö.
Høgislandsk

**Høgislandsk (háfrónska)** er en ultrapuristisk variant av moderne islandsk som skiller seg fra sistnevnte ved at alle lånord erstattes med nye, islandske ord. Prosjektet ble startet av belgieren Jozef Braekmans (født 1965), som laget en samling av gammeldagse nyord og selvlagde ord i løpet av 1990-tallet. På begynnelsen av 2000-tallet dannet det seg en liten gruppe mennesker som kalte seg *nýyrðaskáld*, det vil si skalder som lager nye ord. Denne gruppen ble ledet av den islandske presten Pétur Þorsteinsson.

Det første elementet, *há* («høg»), ble tatt fra ordet høgnorsk, som er navnet på en eldre, konservativ form av nynorsk. Det andre elementet, *frónska*, er en poetisk benevnelse for det islandske språket. Dette språklige prosjektet blir både beundret og kritisert. Enkelte hevder at nyord ofte kan være en fonologisk utfordring og blir kritisert for å være for ekstrem.

I november 2005 inneholdt den islandske fjernsynsserien «Island i dag» et program om prosjektet, og den islandske radiostasjonen Rás 1 har hver uke et program, «Orð skulu standa», hvor den omtaler høgislandske ord.

Braekmans har også skapt symbolikk omkring språket, noe som er vanlig for kunstspråk. De viktigste symbolene er «livskraftens armerte egg» (*Brynfjöregg*), «det ubesmittede fjellbarnet» (*hið slettulausa fjallbarn*), «Thorslandsflagget» (*Þórfrónsvé*) og «neologismedikterhatten» (*nýyrðaskáldshúfa*).

## Se også
* The High Icelandic Language Centre (Háfrónska málhreyfingin)
* Internettside om høgislandsk symbolisme
* Artikkel om Braekmans nyord i DV (utgave: 30. januar 1999), en av Islands aviser
* En seksjon på det islandske nyhetsprogrammet ”Ísland í dag"
* Diskusjon på språksiden ”Language Hat”

## Eksterne lenker
*
Advanced Configuration and Power Interface

**Advanced Configuration and Power Interface** (**ACPI**) er en åpen standard, først utgitt desember 1996, utviklet av HP, Intel, Microsoft, Phoenix og Toshiba. Den definerer et felles grensesnitt for maskinvaregjenkjenning, hovedkort og enhetskonfigurasjon, og strømstyring. Ifølge spesifikasjonene http://www.acpi.info/spec.htm  er ACPI et viktig element i Operating System-directed configuration and Power Management (OSPM).
Stride piano

**Stride piano** er en spillemåte innen jazz som etablerte seg i Harlem rundt 1920, derav også benevnt **Harlem stride piano**.   Begrepet «stride» kommer av det engelske *stride*, noe som alternerer, i dette tilfelle en venstre hånd som går mellom anslag av henholdsvis bass og akkord.  Stilen var basert på den trippel-tematiske og harmonisk enkle ragtime, men hadde en betraktelig mer avansert høyre hånd med islett av swing, blues og tangentiale teknikker (såkalt «tickling») som ofte kom fra lengre skolering i klassisk piano.  Fra den første perioden finner man den angivelige opphavsmann James P. Johnson og Luckey Roberts, fulgt av Eubie Blake og den klassisk skolerte Willie Smith.  

Det ble avholdt konkurranser («cutting contest») som innebar utøvelse av flest mulig tricks innenfor et avmålt tidsrom, bruk av de mest kompliserte sekvenser, eventuelt utprøving av utholdenhet.  Variasjoner som **shout piano** hadde vokale innslag på toppen av det innfløkte melodiske.  Utover 1920-tallet tilkom Art Tatum,  Donald Lambert, Fats Waller, Earl Hines, og etter hvert på 30-tallet hadde de fleste av datidens kjente pianister en stride-stil, deriblant Duke Ellington og Thelonious Monk.   

I Norge er den opprinnelige non-verbale stilen representert ved Carsten Klouman og Morten Gunnar Larsen.
## Eksterne lenker
* BlueBlackJazz.com
* hovedoppgave  av Erlend Hegdal, ved Universitetet i Oslo (2006)
Ladugårdsgärdet

**Ladugårdsgärdet** er en bydel i Stockholms innerstad. 

Ladugårdsgärdet er det fullstendige navnet på den bydelen i bydelsområdet Östermalm som vanligvis omtales som **Gärdet**. Den ligger øst og nordøst for bydelen Östermalm, og grensen går i Valhallavägen. Lidingövägen danner grense mot Norra Djurgården og Hjorthagen. Bydelen består dels av et tettbebygd område, dels av et stort, hovedsakelig gressbevokst område med innslag av skog, som er den del av Ekoparken. 

I bydelen finnes det flere offentlige bygg og institusjoner, blant annet flere museer og høyskoler.
Ekoparken

**Ekoparken** eller **Nationalstadsparken** i Stockholm, Lidingö og Solna består av Skeppsholmen, Kastellholmen, Fjäderholmarna, Norra Djurgården (deler), Ladugårdsgärdet (deler), Djurgården, Ulriksdal, Haga og Brunnsviken. 

Parken inneholder Nord-Europas største bestand av grove eiker, og er tilholdssted for den utrydningstruede ferskvannsfisken smerling (*Barbatula barbatula*). Samlet representerer området på 27 km² en så stor kultur- og naturverdi at Riksdagen har vedtatt å verne det mot fremtidig utbygging. 

## Bilder

Ulriksdal_slott_3.jpg|*[[Ulriksdal|Ulriksdals slott]] fra [[Edsviken (havsvik)|Edsviken]]
Lilla Skuggan Fisketorp.jpg|*Karl XI:s fiskehytte*
Djurg_brunns_kanalen.jpg|*Djurgårdsbrunnskanalen*
Victoria_vaexthus_1.jpg|*Bergianska trädgården''


## Referanser


## Eksterne lenker
* Ekoparkens offisielle nettsted
Geitastrand kirke

**Geitastrand kirke** ligger i Orkdal kommune, og ble bygget i 1859. Den var da den første kirke i bygda (tidligere Geitastrand kommune). Tomt ble skilt ut fra gården Aastan på Geitastrand. Før Geitastrand kirke ble bygget i 1859 måtte strandbyggene dra over fjorden til Viggen kirke på Viggja. Geitastrand hørte da til Børsa både som kommune og sokn, og Viggen kirke var soknekirke både for Børsa og Geitastrand.

Kirken ble påbygd i 1941. I 1965 ble Geitastrand sokn i Børsa prestegjeld overført til Orkdal prestegjeld.

I 1950 – 51 ble det foretatt et større restaureringsarbeide inne i kirken. Dette medførte en del endringer i interiøret. Korbuen ble tatt bort, vinduer og galleri ble forandret og prekestolen ble flyttet. Samtidig ble kirken malt innvendig.

Geitastrand kirke er av Riksantikvaren oppført som spesielt verneverdige kirker fra sin tid.

Kirken er fortsatt i bruk.

## Referanser


## Kilder
* P. O. Lilleberg, Orkdalsmenighetene. Geitastrand kirke. www.orkdalsmenighetene.no
* Kirkebøker, Sør-Trøndelag 2003. 
* Riksarkivet og Statsarkivene www.riksarkivet.no

## Eksterne lenker
* Orkdalsmenighetenes hjemmeside
* 
*
Walter Bonatti

**Walter Bonatti** (født 22. juni 1930 i Bergamo, død 13. september 2011 i Roma) var en italiensk fjellklatrer. Han var blant verdens mest meritterte klatrere, kjent for å ha satt nye standarder innen alpinklatringen i tiårene etter andre verdenskrig.

Blant Bonattis betydeligste prestasjoner er førstebestigningen av sørvest-pilaren på Aiguille du Dru («Bonatti-pilaren») i de franske Alpene i august 1955, året etter at han som 24-åring deltok på ekspedisjonen som første gang besteg verdens nest høyeste fjell, K2 i Karakorum. I 1958 ledet han selv ekspedisjonen som førstebesteg Gasherbrum IV, og i 1965 foretok han den første solo vinterbestigningen av Matterhorns nordvegg.

Bonatti publiserte flere bøker om fjellklatring.

## Referanser


## Eksterne lenker
* 
* ''Italienischer Alpinist: Bergsteiger-Legende Walter Bonatti ist tot'', nekrolog i Spiegel Online, 14. september 2011
Citrix Systems

**Citrix Systems** er et amerikansk flernasjonalt selskap, som tilbyr server- og desktopvirtualisering, nettverksløsninger og programvare. Citrix Systems hadde i 2013 en omsetning på 2,92 milliarder dollar. Selskapet har sitt hovedkontor i Fort Lauderdale, Florida, og avdelinger i California, i tillegg til utviklingsavdelinger i Australia, India og Storbritannia. 

Citrix ble grunnlagt i Richardson, Texas i 1989 av den tidligere IBM-utvikleren Ed Iacobucci.

Citrix het egentlig Citrus, men skiftet navn ettersom at et en annet selskap eide merkenavnet. Citrix er et teleskopord av Citrus og UNIX.

## Citrix i Norge

Citrix User Group Norway (CUG) ble opprettet i 2001, og er en teknisk og dugnadsdrevet brukerforening. Foreningens hovedmål er å samle norsk kompetanse innenfor sentraliserte IT-løsninger, blant annet sentral virtuell infrastruktur, virtuelle klienter og applikasjoner, hovedsakelig basert på Citrix produktportefølje.

## Referanser


## Eksterne lenker

* 
*
Turtallsperre

**Turtallsperre** er en innretning på forbrenningsmotorer for å begrense turtallet. Hensikten er normalt å unngå skade på motoren, men noen ganger er sperren installert for å hindre at motoren kommer til et nivå hvor den oppnår maksimal kraft. Dette kan være nyttig på trafikkskolebiler og lignende. Når den er plassert i racerbiler eller sportsbiler, kan turtallssperren bli koblet sammen med shift light som indikerer maksimalt turtall før girskifte er nødvendig. Dette betyr at kjøreren kan holde øynene på veien og ikke trenger å stadig måtte holde øynene på turtelleren for å overvåke motorhastigheten.
Sjøkabel

En **sjøkabel** er en kabel som er forlagt i sjøen. Det finnes to hovedgrupper av sjøkabler:
* Sjøkabel for kommunikasjon. Disse kan være for overføring av elektriske eller optiske signaler
* Sjøkabel for energioverføring. Disse kan være for overføring av vekselstrøm eller likestrøm
Universität Regensburg

**Universität Regensburg** er universitetet i Regensburg i Bayern. Det ble grunnlagt 18. juli 1962 av den bayerske landdagen. Dermed gikk et gammelt ønske i oppfyllelse; allerede i 1487 hadde hertug Albrecht IV av Bayern sammen med byens råd søkt paven om tillatelse til å opprette et universitet i Regensburg. Den senere pave Benedikt XVI var professor ved universitetet fra 1969 til 1977. Han er fremdeles oppført som honorærprofessor ved universitetet, og under sin apostoliske reise til Bayern i 2006 besøkte han universitetet den 12. september og holdt i dets store aula en forelesning over «Glaube, Vernunft und Universität» (se Regensburgforelesningen).

## Referanser


## Eksterne lenker
* 
* Universitätsbibliothek Regensburg
* Botanischer Garten der Universität Regensburg
Regensburgforelesningen

**Regensburgforelesningen** var en forelesning holdt av pave Benedikt XVI i den store aula ved universitetet i Regensburg, hvor han tidligere var professor i teologi, den 12. september 2006. Forelesningens tema var «Glaube, Vernunft und Universität». Pavens viktigste poeng var at samspillet mellom tro og fornuft ikke er en motsetning, men en nødvendighet, og det som muliggjør genuin dialog mellom kulturer og religioner.

Pavens forelesning fikk verdensomspennende oppmerksomhet og førte til voldsomme protester i muslimske land fordi enkelte medier bragte videre et sitat som var tatt ut av sin sammenheng. Paven siterte den bysantinske herskeren Manuel II Palaiologos som i samtale med en muslimsk lærd sa: «Vis meg bare hva Muhammed brakte som var nytt, og alt du vil finne er slett og umenneskelig, slik som hans ordre om å spre med sverdet den troen han forkynte».

## Referanser

## Eksterne lenker
* Regensburgforelesningen (original)
* Regensburgforelesningen (norsk oversettelse)
Mesnali flyplass

**Mesnali flyplass** er en flyplass som ligger i Ringsaker kommune i Innlandet, like sør for nordvestenden av innsjøen Sør-Mesna. (510 moh.).

## Eksterne lenker
* Mesnali på norskeflyplasser.no

ws
Norra Djurgården

**Norra Djurgården** er en bydel i Stockholms innerstad.

Området har tidligere vært kongelig jakteiendom, også kalt *[[Djurgården]]* (se også Södra Djurgården). Det eies og forvaltes av Kungliga Djurgårdsförvaltningen. Hele bydelen, med unntak av området omkring Kungliga Tekniska högskolan og Ruddammen, inngår i Ekoparken. 

Norra Djurgården grenser til Hjorthagen, Östermalm, Ladugårdsgärdet og Vasastaden samt til bydelene Haga og Bergshamra i Solna kommune, samt til kommunene Danderyd og Lidingö.

En stor del av bydelen er skogbevokst, blant annet Lill-Jansskogen. Norra Djurgården har en lang strandlinje mot Brunnsviken (3,5 km), mot Lilla Värtan (3,8 km), Ålkistan (180 meter) og Husarviken (800 meter).
Grevskapet Holland

**Grevskapet Holland** var en av de sytten nederlandske provinser. Grevskapets grenser gikk omtrent der grensene for dagens nederlandske provinser Noord- og Zuid-Holland går. 

Grevskapet Holland fikk sitt navn da greven av Friesland, Dirk V i 1076 endret grevskapets navn til Holland. Dette ble antagelig gjort for å legge mer ettertrykk på området Holland der det stadig viktigere handelsstedet Dordrecht lå. Dette området er grovt sett det samme som dagens provins Zuid-Holland. 

Fra 1299, da Jan II av Holland var herre over Holland, og frem til 1581 var det en personalunion mellom grevskapene Holland, Hainaut, Zeeland og Vest-Friesland. Forholdet mellom de hollandske grevene og den frisiskspråklige befolkningen var følsomt, og for å unngå å provosere ytterligere fikk området navnet *grevskapet Holland og Vest-Friesland*. 

Dette grevskapet hørte til det hellige romerske rike av den tyske nasjon. I 1346 ble det lagt under huset Bayern. Der forble det frem til 1428 da Jacoba av Bayern ved forsoningen i Delft ble tvunget til å overdra grevskapet til burgunderne. Under keiser Karl Vs regjering hørte det til de sytten nederlandske provinsene.  

I 1581 erklærte de nordlige Nederlandene seg uavhengige av Spania i uavhengighetsærklæringen som på nederlandsk heter Plakkaat van Verlatinghe. Dermed mistet den spanske kongen også grevetittelen. 

## Gewest Holland
Et *gewest* er en forløper for dagens nederlandske provinser, og under åttiårskrigen spilte *gewest Holland* en viktig rolle i motstandskampen mot spanjolene. Etter at unionen i Utrecht ble undertegnet, ble Holland det ledende området innen republikken.

## Se også
* Liste over Hollands grever
* Holland
Dirk V av Holland

**Dirk V** (1054? – 17. juni 1091) etterfulgte sin far som greve av Holland da han var syv år gammel. Inntil han var gammel nok til å ivareta sine oppgaver opptrådte hans mor, Geertruida av Sachsen som hans verge. 

Vilhelm I, biskop av Utrecht, utnyttet den unge herskeren og okkuperte deler av områder han gjorde krav på i Holland. Vilhelms krav ble bekreftet av to skriftstykker  fra keiser Henrik IV (30. april 1064 og 2. mai 1064). De eneste områdene Dirk fikk beholde lå vestenfor Vlie og rundt Rhinens utløp.

Geertruida og Dirk trakk seg tilbake øyene i dagens Zeeland og overlot de omstridte landområdene til okkupanten Vilhelm. Dirks mor giftet seg i 1063 med Boudewijn V av Flanderns nest eldste sønn Robrecht av Flandern, også kjent som Friseren Robrecht. Robrecht ga Dirk det keiserlige Flandern som apanasje, inklusive øyene vest for Schelde i Zeeland. Deretter ble Boudewijn Dirks verge, og dermed fikk han også kontroll over øyene øst for Schelde. Boudewijn greide også å erobre Kennemerland (nord for Noord-Holland), men holdt det kun for en kort periode.

Dette førte til at hele Holland og Vest-Frisland falt under Robrechts styre. Etter at Robrechts bror Boudewijn VI døde i 1070 brøt det ut borgerkrig i Flandern. Robrecht gjorde krav på å være verge for nevøen Arnulf III, noe som ble betvistet av hans mor Richilde av Hainaut, Boudewijn VIs enke. Robrechts seier ved Kassel i februar 1071 avgjorde saken, Arnulf ble drept og Richilde tatt til fange.

Etter 1075 ble krigen i Holland og Vest-Frisland en del av en større konflikt. Paven hadde da ekskommunisert keiseren som ble støttet av biskopen i Utrecht, mens greven av Holland støttet pave Gregory VII og motkongen Rudolf av Rheinfelden.

Mens Robrecht var opptatt i Flandern, ble det gjort et framstøt for å ta tilbake områdene Vilhelm av Utrecht hadde okkupert. Folket gjorde opprør, men opprøret ble slått ned av en hær under ledelse av Gottfried IV, hertug av Niederlothringen, etter ordre fra keiser Henrik IV. I 1076 hadde Vilhelm invitert hertugen til å besøke hans områder, og i Delft ble hertugen drept 26. februar 1076 etter ordre fra Dirk og hans stefar Robrecht. Vilhelm av Utrecht døde 17. april 1076.

Dirk V som nå selv styrte sitt eget grevskap, brukte fordelen dette ga ham. Robrecht hjalp ham med å organisere en hær, og med denne tok han Vilhelms etterfølger, biskop Koenraad av Schwaben, til fange i slottet Ysselmonde. Biskopen kjøpte seg fri ved å oppgi alle krav på de omstridte landområdene.

Rundt 1080 fikk Dirk en sønn, Floris II. Dirk døde i 1091 og ble begravet i abbediet i Egmond, Noord-Holland.

## Stamtre

## Referanser
Minton’s Playhouse

**Minton's Playhouse** (etablert 1938 i Harlem,  New York) er en amerikansk jazzklubb etablert av saksofonist Henry Minton.  Den er kjent som arnested for bl.a. bebop med musikere som Dizzy Gillespie og Charlie Parker.  Husmusikere som Thelonious Monk startet sin karriere her.
Klubben befant seg i 117 St, West, i første etasje av Hotel Cecil som brant i 1974 under disco-dans.
Den gjenåpnet i 2006 under navnet **Uptown Jazz Lounge at Minton's Playhouse**.

## Eksterne lenker
* 
* uptownatmintons.com
* allaboutjazz.com om gjenåpningen (2006)
Brunnsviken

**Brunnsviken** er en 3,5 km lang havsvik på kommunegrensen mellom kommunene Solna og Stockholm. Gjennom den smale Ålkistan har Brunnsviken forbindelse med Saltsjön). Ved Brunnsvikens vestre bredd ligger Haga slott, Hagaparken og det svenske hovedkontoret til SAS. På den østre bredden ligger flere institusjoner som hører til Stockholms universitet. 

Tre ganger er den svenske cupfinalen i bandy blitt spilt på Brunnsvikens is, sist gang i 1915.
Gjæring

**Gjæring** har flere betydninger:

* Gjæring (byggteknikk) – teknikk for tilpasning av listverk
* Fermentering, eller gjæring – en kjemisk prosess som omdanner for eksempel sukker til alkohol og karbondioksid
* Forgjæring - Organisk kjemi
Hjerkinn flyplass

**Hjerkinn flyplass** er en flyplass som ligger i Folldal kommune i Innlandet fylke. Flyplassen ligger på sørsiden av fylkesvei 29, ca. fem kilometer fra Hjerkinn i retning Folldal. Flyplassen kalles også **Hjerkinnsholen** etter haugen Hjerkinnsholen, som ligger på nordsiden av riksveien.

Flyplassen ble anlagt av Forsvaret på slutten av 1960- eller begynnelsen av 1970-tallet, da Forsvaret var aktive på Hjerkinn skytefelt.

Rullebanen har grasdekke. Utenom en liten parkeringsplass og en grusvei som leder fra flyplassen til fylkesvei 29 er det ingen tjenester tilgjengelig.

## Eksterne lenker
* Hjerkinn på norskeflyplasser.no
Fermentering

**Gjæring**, eller **fermentering**, er en katabolsk prosess, det vil si nedbryting av organiske forbindelser til enklere kjemiske forbindelser ved hjelp av enzymer. Vanligvis sikter det til nedbrytningen av sukkerarter, men det kan også omfatte nedbrytning av nitrogenholdige stoffer, for eksempel proteiner. Den viktigste formen for gjæring er melkesyregjæring som foregår i alle levende celler. Prosessen som fører til dannelse av alkohol foregår bare i gjærceller under anaerobe forhold. 

Gjæring brukes til foredling og konservering av ferske drikke- og matvarer.

Prosessen brukes til å produsere vin, øl, og eddik, men gjæring brukes også for bevaring ved produksjon av melkesyre i sur mat slik som sure agurker, kimchi og yoghurt. Vitenskapen om gjæring er kjent som zymologi (gjæringslære). 

Fermentering er også en gjæringsprosess der det foregår en nedbrytning av proteiner. Prosessen skyldes mikroorganismer som naturlig finnes på for eksempel fisk; da har melkesyrebakteriene en sentral rolle. I fermenteringsprosessen spalter mikroorganismer stivelse og sukker, og det dannes smaks-og aromastoffer. Eksempel på fermentert fisk er rakfisk, gammelsaltet sei, surstrømming og gjæret fiskepasta, som brukes i flere asiatiske land. Sauerkraut er fermentert kål. Norsk gammelost og pultost er fermenterte oster.

## Se også
* Foredling
* Matkonservering
* Gjær

## Referanser
Gardafjellet

**Gardafjellet** er et fjell i Øygarden kommune på øya Sotra i Vestland. Det har en høyde på 112 meter over havet.

## Referanser
Haga flyplass

**Haga flyplass** er en flyplass som ligger i Nes kommune i Akershus fylke. Flyplassen ligger ca. 1&nbsp;km sørøst for Aulifeltet ved Rånåsfoss.

Flyplassen ble bygget i 1989 av Nils Anders Gran.

## Eksterne lenker
* Haga på norskeflyplasser.no
Erik Kolstrup

**Erik Pedersen Kolstrup** (født 1684 i Furnes, død 10. mars 1738 i Trondheim) levde som treskjærer. Han kom opprinnelig fra Furnes på Hedemarken, og var bror til treskjæreren Lars Pinnerud. Han har arbeidet ved Nidarosdomen, der han stod for en rekke forskjellige arbeider, blant annet altertavle, korskille og krusifiks. Kolstrup skal være den som brakte akantusmotivet til Trondheim, der han arbeidet i en årrekke. Han skar også akantus til flere kirker i Innherred. På hjemligere trakter er han mest kjent for å ha skåret døpefont og dåpshus til Stange kirke samt et akantusfelt på en dør som tidligere var å finne i Isumkapellet på Maihaugen.

## Kjente arbeider
* Døpefont til Furnes kirke (1709, forsvunnet)
* Stor altertavle og korskille til Nidarosdomen (1712, gikk tapt i brann i 1719)
* Altertavle til Viggen kirke (1712, i dag i Geitastrand kirke)
* Døpefont og dåpshus til Stange kirke (1719)
* Altertavle til Følling kirke (1721, bare deler bevart)
* Altertavle til Hølonda kirke (1728)
* Døpefont til Nidarosdomen (ca. 1730)
* Festonger til Vår Frue kirke, Trondheim (hvorav én er bevart og henger over døren i våpenhuset)
* Bevarte akantusrester, muligens fra altertavle, i Lødingen kirke

## Referanser


## Kilder
* 
*
Berit Boman

**Berit Anne Boman** (født 1969) er en norsk TV-produsent, musiker, programleder og skuespiller. Hun har vært redaktør i Mastiff TV og produsent i Rubicon TV. Hun har arbeidet både foran og bak kamera i på TV og vært vokalist for bandet ''DDR''.

## Biografi
Boman er født i Durban i Sør-Afrika, men flyttet sammen med familien til Drammen mens hun var liten. Hennes far var sjømannsprest.

Hun er utdannet innen musikk og har studert dette faget ved Østlandets Musikkonservatorium (1993–1994), Universitetet i Oslo (1991–1992) og Bergen lærerhøgskole (1989–1990). 

Hun har hatt en rekke forskjellige jobber innen mediebransjen. Dette inkluderer programleder for serien *[[LYST]]* på TVNorge, reporter for Atle Antonsen og Johan Golden i humorprogrammet ''En Lun Aften'', samt programleder i *Metropol Live* og *Quart spesial* i samme kanal. Hun har også medvirket i barneprogrammet *[[Virre Virre Vapp (TV 2)|Virre Virre Vapp]]* på TV 2, der hun også skrev musikk og tekst til barneplaten ved sammen navn. I 2008 var hun paneldeltaker i det satiriske ''Sladder'' på TVNorge. Hun var også med i radioprogrammet *Hværsaagod Takkskalduha* med Espen Thoresen. I 1999 hadde hun stillingen som konkurransedirektør for aller første sesong av realityserien *[[Robinsonekspedisjonen]]* som ble produsert av Strix Televisjon og sendt på TV 3.   

Hun har også medvirket i filmen *[[Amatørene]]* fra 2001 samt dramaserien ''Asylet'' på NRK. Etter noen år i TV gikk hun gradvis mer og mer over til produksjonsbransjen. Blant annet har hun vært redaktør for de to første seongene av "Her gang vi møtes" i produksjonsselskapet Mastiff TV (2011–2013) og redaktør og produsent i Rubicon TV (2013–2018).  

Hun har også hatt et kortere engasjement som informasjonsrådgiver for Venstre (2012).  

Boman var vokalist i bandet ''DDR'' fra 1998 til 2017.

Berit Boman er i dag partner i kommunikasjonsfirmaet Ergo;Ego som spesialiserer seg på formidlings-, presentasjons- og kommunikasjonstrening.

## Privatliv
Hun ble i 2006 gift med journalist Svein Tore Bergestuen. Ekteskapet ble oppløst i 2015 med et opphold i 2011.

## Diskografi
### DDR
* *[[Über Alles]]* (1998)
* *[[Norwegische Superknüller]]* (2001)
* *[[Das War Das]]* (2009)

;Singler
* *Best ohne Ball* (1998)
* *Ach, ach, ach! Es geht besser nun* (1998)
* *Hier wird es Leben, Rai-Rai!* (1998)
* *Zeichentrick Helden/Die Bergregeln* (2001)

### Deltar på
* Julemusikk: *[[Barnas jul!]]* (2002)
* Kjell Ola Dahl: *[[Siste skygge av tvil (hørespill)|Siste skygge av tvil]]* (2003)
* Kalle og Molo: *[[Kalle & Molo &ndash; Musikk fra TV-serien]]* (2005)
* Lille kylling: *[[Chicken Little &ndash; Original Soundtrack]]* (2005)
* *[[Virre Virre Vapp (album)|Virre Virre Vapp]]* (1996), med Christian Nordal

;Singler
* *Barnslig* (2003), med Equicez, Philip Ruud & Thea

## Referanser


## Eksterne lenker
*
Art Tatum

**Art Tatum, jr.** (født 13. oktober 1909 i Toledo i Ohio i USA, død 5. november 1956 i Los Angeles) var en amerikansk jazzpianist.  Han spilte, tross grå stær og senere synstap,  tidlig et eminent stride piano inspirert av Fats Waller, og ble hentet til New York som Adelaide Halls pianist (1932).  

Hans debutinnspilling (1933) ga hans signaturmelodi «Tea for two», samt en *Tiger rag* avgitt i et tempo som han senere brukte for å vinne de fleste «cutting contest» han tok del i.  Hans egen A.T. Trio (1943) med Slam Stewart bass og Slim Gaillard/Tiny Grimes/Everett Barksdale gitar, var inspirert av Nat King Coles trio og ga flere innspillinger.  

Tatum overførte flere klassiske verk til jazz-stil, og ble av samtidige som Fats Waller og Sergei Rachmaninoff, rangert som datidens største utøver. Et opptak av 124 melodier hos Norman Granz (1953) resulterte i et titall utgivelser etter hans tidlige død (uremi).

## Referanser


## Eksterne lenker
* 
* 
* 
* 
* npr.org om Tatum
* youtube.com har en rekke konsertopptak med Tatum
UiO Alumnus

**UiO Alumnus** er den offisielle alumniforeningen til Universitetet i Oslo. Foreningen ble opprettet i 2005 og bygges nå ut for å dekke hele universitetet. 

UiO Alumnus er en sentral koordineringsorganisasjon som organiserer eksisterende alumnusforeninger på universitetet og har ansvaret for å bygge ut en paraplyplattform som på sikt skal dekke alle fag ved universitetet.

Per i dag er det 25 lokale alumnusforeninger og en sentral alumnusforening. De lokale foreningene har lokale styrer og organiserer medlemmer fra sine respektive fagmiljøer. Kriteriene for medlemskap defineres lokalt og er som regel begrenset til masterstudenter. 

## Eksterne lenker
* UiO Alumnus
Commodore VIC-20

**VIC-20** var en 8-bit hjemmedatamaskin som ble produsert av den amerikanske produsenten Commodore Business Machines. Datamaskinen hadde en MOS 6502-prosessor og 5 kb minne, og hadde fysisk form lignende de senere Commodore 64- og C16-modellene. VIC-20 ble lansert i juni 1980, 3 år etter PET-modellen, som var Commodore sin første hjemmedatamaskin.

Navnet VIC kommer fra grafikbrikken i datamaskinen, MOS Technology VIC. Denne brikken inneholdt også en innebygd lydkrets. I motsetning til det som var vanlig på hjemmedatamaskiner, står ikke tallet 20 for mengden kilobyte i RAM, noe som ellers var vanlig på den tiden, men ble lagt til fordi bare VIC ble sett på som et for uvennlig for en hjemmedatamaskin fra et markedsføringsperspektiv.

Prossesoren som var brukt er i prinsippet den samme som var brukt i etterfølgeren Commodore 64.
Touchmetoden

**Touchmetoden** er en metode for å skrive på maskin eller tastaturer, utviklet av rettsstenografen Frank Edgar McGurring, som underiviste i maskinskriving i Salt Lake City. Metoden baserer seg på at man finner de riktige tastene ved å bruke den taktile sansen, altså ved å kjenne hvor tastene er med fingrene fremfor å bruke synet. Skriving etter touch-metoden tar utgangspunkt i at man plasserer de åtte fingrene i en horisontal rekke midt på tastaturet, *hjemmerekken* eller *ledetastene*, og strekker fingrene etter de andre tastene ut fra denne. De fleste datatastaturer har en liten forhøyet prikk på F- og J-tasten, slik at maskinskriveren kan kjenne når fingrene hviler over riktig tast. 

## Historie
Metoden vakte oppsikt da McGurrin vant en overlegen seier i en maskinskrivekonkurranse i Cincinnati den 25. juli 1888. Etter store avisoppslag ble metoden raskt svært utbredt. 

## Alternative metoder
Den mest utbredte alternative metoden for maskinskriving er «Lete, finne, trykke», eller tofinger-metoden. Dette går mye langsommere, fordi man da er nødt til å bruke synet til å lete opp tastene i stedet for å støtte seg på den innlærte posisjonen for hver enkelt tast. Dessuten medfører bruken av to fingre større belastning for skjelett og muskler dersom man skriver mye, ettersom denne skrivemetoden medfører langt større håndbevegelser og en mindre gunstig sittestilling. 

## Hjelpemidler for å lære seg touchmetoden
Det finnes en lang rekke dataprogrammer for bidra til å lette prosessen med å lære inn og automatisere plasseringen av tastene på tastaturet, og for å oppøve hastigheten og nøyaktigheten i touch-skrivingen.
Undertakers Circus

**Undertakers Circus** var et band fra Lillestrøm som eksisterte mellom 1967 og 1976. På tross av navnet var Undertakers Circus et av de tidligste norske rockebandene som sang på norsk, og en rekke av tekstene hadde en politisk brodd. Blant annet satte bandet melodi til to dikt av Rudolf Nilsen, mens andre tok for seg norsk historie og norrøn mytologi. Musikalsk var bandet inspirert av band som Blood, Sweat & Tears og Chicago og spilte rock med full blåserekke.

Bandets første single var den engelskspråklige «Little Boy Blue», med b-siden «Gotta Get Away», utgitt i 1968. Deretter gikk det fire år før bandets neste utgivelse, singelen «Riil køntri mjusik»/«Menuet silikose», utgitt i 1972, som ironiserte over musikalsk snobberi, og, som på tross av at den musikalsk ikke er typisk for bandet, skulle bli bandets største hit. Musikalsk var denne sangen basert på «Nashville Cats» av The Lovin' Spoonful, og den ble også inkludert på samleplaten *Norsk på topp 2*. Denne ble etterfulgt av debutalbumet *Ragnarock*. Albumet ble spilt inn i februar 1973 med Johnny Sareussen som produsent, og utgitt senere samme år. Debutalbumet, med singelen og dens b-side som bonusspor, ble remastret og gjenutgitt av Pan Records i 2004. En av sangene på platen var «Nettenes prinsesse», hvor teksten var skrevet av Thor Sigbjørn Greni og musikken av Eigil Berg. Denne sangen dukket åtte år senere opp på Bergs soloplate Alhambra som «Queen of the Night», og i 1999 som «Long Distance Man» på albumet Electric Psalmbook med BigBang – med ny tekst skrevet av bandleder Øystein Greni, sønn av Thor Greni. 

I 1975 kom bandets andre LP, *Brød & Circus*, denne gangen som Undertakers Cirkus (nå skrevet med k). På denne var kun fire av de elleve medlemmene som hadde vært med på *Ragnarock* fortsatt med. Produsent for platen var Nils Bjarne Kvam. Kort tid etter ble bandet oppløst. 

## Medlemmer

### Ny besetning
Bandet har vært samlet igjen etter år 2000 og gjør noen konserter hvert år med sin nye besetning.

* Thor Sigbjørn Greni – vokal
* Stein Gudmundsen - vokal
* Ketil Gulbrandsen - vokal  
* Espen Liland - gitar  
* Morten Wentzel - keyboards  
* Frode Kildahl - trommer  
* Rune Endal - bass  
* Kjell Kristoffersen - trompet
* Kim Koffeld - trompet
* Audun Os - sax og fløyte
* Lena M. Petterson - trombone og kor
* Elena Khimich - kor

### Besetning ved oppløsningen i 1976
*Thor Sigbjørn Greni – Vokal
*Frank Myrseth – Gitar, vokal
*Erik Thoen – Bassgitar
*Frode Kildal – Trommer
*Arild Stav – Treblåsere, piano, vokal
*Tom Danielson – Piano, gitar, vokal

### Tidligere
*Per Kristian Lindstad – Gitar
*Svein Greni – Saksofon, fløyte
*Øystein Bjørk – Trompet
*Johnny Torp – Trombone
*Kjell Kristoffersen – Trompet
*Ivar Hovden – Saksofon
*Viggo Nilsen – Trombone
*Stein Gudmundsen – Vokal, conga
*Rune Tollefsen – Trommer

## Diskografi
### Studioalbum
*Ragnarock (Polydor, 1973)
*Brød & Cirkus (On, 1975)
### Singler
*«Little Boy Blue»/«Gotta Get Away» (Continental, 1968)
*«Riil køntri mjusik»/«Menuet silikose» (Polydor, 1972)

## Referanser


## Eksterne lenker
* 
*  Undertakers Circus på Ballade.no
*  Undertakers Circus på Rockipedia.no